ዩኒቨርሲቲ በውሃው ዘርፍ በአፍሪካ የልቀት ማዕከል ለመሆን እየሰራ ነው
አዲስ አበባ ሐምሌ 9/ 2005 ( ዋኢማ )- የአርባ ምንጭ ዩኒቨርሲቲ በውሃው ዘርፍ በአፍሪካ የልቀት ማዕከል ለመሆን እየሰራ እንደሚገኝ አስታወቀ።ዩኒቨርሲቲው በ33 የተለያዩ የትምህርት ክፍሎች በመጀመሪያና ሁለተኛ ዲግሪ ያሰለጠናቸውን ከ2ሺ 700 በላይ ተማሪዎችን ሐምሌ 6/ 2005 አስመርቋል።በምረቃ ስነ ስርዓቱ ላይ የዩኒቨርሰቲው ፕሬዝዳንት ዶክተር ፈለቀ ወልደየስ እንዳሉት ዩኒቨርሲቲው በሀገራችን በቀዳሚነት ከሚጠቀሱ ዩኒቨርሲቲዎች መሪና በውሃው ዘርፍም በአፍሪካ የልቀት ማዕከል ለመሆን እየሰራ ይገኛል።ዩኒቨርሲቲው በሀገራችን የዕድገትና ትራንስፎርሜሽን ዕቅድ ማብቂያ ላይ የቅበላ አቅሙን ወደ 21 ሺ 650 ለማሳደግ እየሰራ እንደሆነም ፕሬዝዳንቱ አክለው ተናግረዋል።በመደበኛ ፤ በተከታታይና በርቀት መርሃ ግብሮች ትምህርታቸውን ተከታትለው በዕለቱ ከተመረቁ ተማሪዎች መካከል 22 በመቶ የሚሆኑት ሴቶች ናቸው።ሰባት የሩዋንዳ ዜጎችም በአርባ  ምንጭ ዩኒቨርሲቲ በብቸኝነት በሚሰጠው የሜትሮሎጂና ሃይድሮ ፓወር የትምህርት መስክ ተመርቀዋል።